ถือเป็นร้านอาหารแนวปิ้งย่างร้านแรกที่มีโอกาสได้มาลิ้มลองในรอบปีกว่า (คนรอบข้างเอะอะก็จะทานแต่ชาบูสุกี้)

บรรยากาศภายในค่อนข้างดี ตัวร้านอาหารสะอาดและไม่พบสิ่งมีชีวิตไม่พึงประสงค์ใดๆ แต่ด้วยเหตุบางประการทำให้ลูกค้าเข้าร้านน้อยในวันที่แวะเข้าไป

การบริการทำได้ดี พนักงานอาจดูขาดความกระตืนรือร้นไปบ้าง เพราะต้องเรียกก่อนถึงจะมา ไม่ค่อยเดินมาตรวจตามโต๊ะ แต่ในอีกแง่หนึ่งลูกค้าที่กำลังรับประทานอาหารก็คงไม่ชอบให้คนอื่นมายืนด้อมๆมองๆเหมือนกัน ดังนั้นจึงไม่ใช่ปัญหาใหญ่แต่อย่างใด

อาหารปิ้งย่างจะอร่อยต้องใช้วัตถุดิบที่ดีและมีการเตรียมการสำหรับการจัดลงเตาย่างเช่น การหมักต้องได้ที่, เนื้อแต่ละชิ้นต้องหั่นได้ขนาดไม่เล็กหรือใหญ่จนเกินไป เป็นต้น สำหรับร้าน tohkai เรื่องนี้ผมให้ผ่าน ใช้เนื้อดี สะอาดและถูกหั่นได้ขนาดที่พอดี สามารถคีบลงเตาและจับพลิกไปมาได้ง่าย สำหรับเรื่องรสชาติโดยส่วนตัวผมว่าอร่อย เนื้อหมักได้เข้มข้น น้ำจิ้มรสดี (ใกล้เคียงไดโดมอน) แต่ทั้งนี้ก็ขึ้นกับความเห็นของแต่ละคนด้วยครับ ต้องมาลองเองถึงจะรู้

โดยสรุป ร้าน Tohkai นี้ถือเป็นร้านที่น่ามาลองร้านหนึ่ง แต่ขอให้เตรียมเงินมาเผื่อนิดนึง เพราะราคาแพงใช้ได้เหมือนกัน